Kilián Nowotny

Kilián "Franz" Nowotny (1-a de decembro 1905 Staré Hutě ĉe Nové Hutě – 12-a de marto 1977 Waldkirchen) estis ĉeĥgermana kontrabandisto, homa kontrabandisto kaj agento de usona raportista servo CIC, devene el sudbohemia Staré Hutě, kiu multfoje kontraŭleĝe transpaŝis la limon inter Bavario kaj suda Bohemio.

 Vivo 
Li naskiĝis en germana familio en Šumava en Staré Hutě (Kaltenbach) proksime de Nové Hutě. Li ellernis buĉisto, li edziĝis kaj transloĝiĝis al la edzino en domon en Pláně. Li kromlaboris per kontrabandado trans la limo en Bavarion. Dum la milito li deĵoris en la germana wehrmacht. Post la milito li revenis ĝis Šumava, sed en la jaro 1946 la tuta familio estis forŝovita en Bavarion. Li eksidis proksime de la limo en la bavaria Röhrnbach, kie li fondis grandvendejon kun ligno.

Eĉ kiam en vico de publikitaj artikoloj pri li aperas aserto, ke li nomiĝis Franz kaj Kilián estis lia kaŝnomo, fakte tio estis male, pri kio atestas skribaĵo sur la tombo kaj enskribaĵoj en matrikuloj.

Post la komunista renverso en la jaro 1948 li fariĝis agento de la usona raportista servo CIC. Li kontrabandis trans la limo en Ĉeĥoslovakion usonajn sekretajn agentojn kaj el Ĉeĥoslovakio en Bavarion elmigrintojn. La 5-an de majo 1950https://www.moskyt.net/kral-sumavy-a-jeho-kanal-54/ li estis proksime de Františkov en Šumava vundita dum interpafado kun membroj de tiama SNB. Dank' al kono de la tereno li sukcesis eskapi reen en Bavarion, kie li estis transportigita en bavarian malsanulejon en Grafenau, liaj tri kunuloj estis kaptitaj kaj kondamnitaj kaj al unu el ili, al la eksa membro de SNB Bohuslav Beneš, estis donita mortpuno.

Post tiu ĉi incidento li jam neniam revenis Ĉeĥoslovakion. Sed li restis plu en kontakto kun la ĉeĥoslovaka elmigrado. Radio Libera Eŭropo en Munkeno kaj en Vieno faris kun li vicon da relacioj. En la jaro 1957 estis kontraŭ li elflanke de StB eĉ krimita provo je atenco. Ĝis fino de sia vivo en la jaro 1977 li vivtenis sin kiel komercisto kun ligno. Li mortis en aĝo 72 jaroj en Waldkirchen.

La vojo de Kilián, nomata iam kiel Kanalo 54, komencis sur elireja vojo el Vimperk direkte tra arbaroj sur deklivoj de montetoj de Jilmová kaj Kamenná hora al rojo Medvědí potok. Post ĝia transpaŝo poste ĉirkaŭ Michlova Huť supren inter montetoj Kamenná kaj Bukovec, direkte al Nový Svět. Plu sur ŝoseo el Borová Lada ĝis Nové Hutě kaj poste tra torfejo Chalupská slať al Janská hora kaj sub ĝi al domaro Františkov. Poste estis necese transpaŝi Vultavon kaj ascendi al montoj Stolová kaj Stanová hora kaj plu al ŝoseo inter Bučina kaj Kvilda. Poste la vojo turniĝis rekte al la ŝtatlimo en regiono de fontoj de Vultavo.

Fine de la 1950-aj jaroj en Šumava, ĉefe en Kvilda kaj ĝia ĉirkaŭaĵo kaj en Prášily, oni filmis ideologie celitan filmon Reĝo de Šumava. Scenariistoj inspiris sin de la samnomata romano de verkisto Rudolf Kalčík, sed kiu havas nenion komunan kun la vera vivo de Nowotny.

Referencoj
Král Šumavy a jeho Kanál 54
Za králem Šumavy
Král Šumavy – mapa

Rilataj artikoloj
 Reĝoj de Šumava
 Monumento al reĝoj de Šumava
 Chalupská slať

Eksteraj ligiloj


Kategorio:Personecoj de ĉeĥoslovaka kontraŭkomunisma rezistmovado
Kategorio:Sudetgermanoj
Kategorio:Personecoj el Šumava
Kategorio:Kontrabandistoj
Kategorio:Viroj